
ĆiRiL PETEŠIĆ 


NEKOLIKO PRILOGA POZNAVANJU 
NAŠE MUZIČKE PROŠLOSTI 


Preitražujući 1954. biblioteku i arhiv samostana sv. Frane u Splitu 
našao sam, između ostalih stvari, i nekolika starih muzičkih djela i 
podataka, o čemu je, držim, potrebno javnost obavijestiti. | 

Tu se u prvom redu radi o štampanim muzičkim djelima XVI stolje- 
ća, zatim o nekim arhivskim podacima o poznatom hrvatskom kompozi- 
toru Ivanu Lukačiću (1584-1648), o još nekim drugim muzičarima, nje- 
govim suvremenicima, koji su dosad bili potpuno nepoznati i, napokon, 
o dva sveska rukom pisanih muzičkih zbirki, iz nešto novijeg vremena. 

Važnost najstarijih štampanih muzičkih djela iz XVI st., koja se ču- 
vaju u samostanu sv. Frane u Splitu, jest u tome što ona spadaju među 
najstarija štampana muzička djela uopće. Podaci o Lukačiću, u istome 
samostanu, gdje je on gotovo trideset godina djelovao, još nisu poznati 
javnosti, premda je dosad bilo istraživano što je o njemu zabilježeno u 
samostanu sv. Frane u Šibeniku, gdje je Lukačić bio primljen u franje- 
vački red, ili u arhivu provincije franjevaca konventualaca u Zagrebu 
(P. Miškine 31), kojoj je on pripadao. Uz to moramo djelomično ispraviti 
dosadašnje napise o malobrojnim Lukačićevim djelima i o njegovu radu. 
Važnost rukopisnih svezaka je i u tome što njihovom međusobnom uspo- 
redbom dolazimo do zaključka da je u razdoblju od oko 150 godina u na- 
šim stranama crkveno koralno pjevanje raspolagalo s više muzičkih obra- 
zaca za pojedine blagdane, primjerice za blagdan Bezgrešnoga Začeća. 


I 
x x L 
' ŠTAMPANA MUZIČKA DJELA XVI ST. 


Kad je 1954. g. u Splitu boravio prof. Albe Vidaković i pregledavao 
razne knjižnice tražeći muzikalije koje su u njima, upozorio sam ga na 
štampana muzička djela XVI st. koja sam pronašao u arhivu i biblioteci 

samostana sv. Frane u Splitu. Vidaković je samo uspio da popiše dobar 
dio tih djela, te je o svome radu u Splitu podnio izvještaj Jugoslavenskoj 
akademiji u Zagrebu, koji je objelodanjen u Ljetopisu iste Akademije za 
“1954. godinu.! 


Vidaković je samo registrirao dotična muzička djela, istaknuvši da se 
radi o zanimljivoj zbirci »tiskanih djela renesansne glazbe raznih stranih 
skladatelja«, koja predstavljaju značajnu vrijednost. Djelomično moramo 
nadopuniti ono što prof. Vidaković piše o starim muzikalijama u samo- 
stanu sv. Frane u Splitu. Postoji naime još jedno štampano muzičko djelo 
XVI stoljeća, koje on ne spominje, a to je: »Graduale, et Antiphonarium 
omnium dierum Festorum Ordinis Minorum iuxta ritum Missalis et Bre- 
viarij Noui. Per Ludovicum Balbum Uenetum: ex ordine Minorum Con- 
ventualium Magistri Capellae S. Antonij de Padua. Venetiis apud Ange- 
lum Gardanum MDLXXXVII«. Svezak ima u svemu 30 listova, formata 
41 X 27 em, papirnat je, a hrbat je obučen u kožu. S četrnaestim listom 
počinje »Antiphonarium Omnium Dierum Festorum et Sanctorum, ordi- 
nis Minorum«. U knjizi ima i rukom pisanih dodataka kao upr. na 13. i 
14. listu za blagdan Bezgrešnoga Začeća: »manus meae stillaverunt myr- 
rham mellifluique facti sunt caelli dum manu Domini fabricata es mater 
tanti Dei« ili pak na dva lista na kraju. Ludovicus BALBUS je bio učenik 
C. Porte. Bio je 1570. kapelnik stolne crkve u Frari u Mlecima, od 1585— 
—1591. u bazilici sv. Ante u Padovi. Prigodom izdanja jednog njegova“ 
djela, 15. prosinca 1604, kaže se da je već mrtav. Ostavio je desetak sve- 
zaka kompozicija, većinom crkvenoga karaktera, iz 1570, 1578, 1585, 
1586, 1587, 1589, 1604. (ovaj i kasniji štampani su poslije njegove smrti), 
1605. i 1609. godine, i to: mise, motete, psalme, madrigale, kapriče. Ne- 
što njegovih rukopisnih skladbi čuva se u Bologni, Padovi, Breslavi, Lei- 
gnitzu i Miinchenu.? 

Od svih šiampanih muzičkih djela XVI stoljeća u samostanu sv. Frane 
u Splitu svakako je najznačajniji dobro sačuvan, u kožu uvezan svezak 
formata 17,5 X 24,5 em, namijenjen basovoj dionici. Zapravo se radi o. 
dva sveščića muzikalija, koja su zajedno uvezana. Prvi sveščić ima pagi- 
nirano listove od 98 do 127, a prije i poslije toga ostavljen je po jedan 
list. Na prvome je sadržaj, a na zadnjemu svršetak koji glasi: »Impressum 
Venetiis per Octavianum Forosemproniensem. Die 4. Junij Salutis anno 
1505«. Drugi sveščić je paginiran od 1 do 32 (listovi). Na prvome je sadr- 
žaj, a na posljednjemu, nepaginiranom (32), stoji: »Impressum Venetiis 
per Octavianum Petrutium Forosemproniensem 1504 die 15 setembris«. 


Važnost spomenutih sveščića iz 1504. i 1505. godine moramo napose 
istaknuti. 


1 Vidaković A., Izvještaj o radu na skupljanju muzičkih neumatskih kodeksa i o 
pregledu knjižnica u Splitu, Trogiru i Hvaru, Ljetopis Jug. akad. znan. i umjetn. za 
godinu 1954, knjiga 61, Zagreb 1956. 


* Mantuani J., Glazbeniki iz Reda sv. Frančiška, Nova Revija, Makarska 1925, (IV), 
br. 1, str. 57. j me 2 

Snimka Petruccijeva sveščića iz 1505, list 110. — Arhiv samostana sv. Frane 
; : u Splitu, 


Prvi pokušaj muzičke štampe datira iz 1457 (Psalierium iz Mainza): 
Šesnaest godina kasnije, 1473, muzička su se djela štampala tako da bi 
se note utiskivale rukom izvučeno na paralelno crtovlje (Gerson, Col- 
lectorium super Magnificat, djelo štampano kod C. Fynera u Esslingenu). 
Prvi poznati primjerci potpuno štampane glazbe jesu Missale Romanum 
iz 1476. (Ulrico Hahn, Rim) i Grammatica brevis Fr. Nigera (Teodor iz 
Wiirtburga, 21. ožujka 1480. g.) itd., ali su muzički znaci bili urezivani 
u drvo. Ovakva se upotreba održala i čitavo XVI stoljeće. 

Povjesničari nisu sigurni da li prvenstvo u štampauju nota metalnim 
slovima treba pripisati prvoj štampanoj muzičkoj knjizi u Engleskoj (Ra- 
nulph Higden, Polycronion, Westminster 1495), pa se pronalazak štam- 
panja takvom tehnikom pripisuje Ottavianu Petrucciju iz grada Fossom- 
brone (Octavianus Petrutius Forosemproniensis, 1466-1539), koji je, na- 
kon pokušaja, 1501. objavio djelo: Harmonice Musices Odhecaton. 

' Petrucci je najprije štampao tekst, inicijale i ostale dodatke, zatim 
linije, a tek onda stavljao note. To je bio vrlo težak posao, jer je najma- 
nje pomicanje ili nepreciznost moglo dovesti do grešaka.3 Petruccijevi 


.* De Marinis T. — Vatielli F., vidi natuknice: Tipografia musicale, Petrucci Otta- 
viano, u: Enciclopedia italiana di Giovanni Treccani, Roma; — Sartori C., Dizionario - 
degli editori musicali italiani (Tipografi, incisori, librai-editori), Firenze, Leo S. 
Olsehki, 1958, str. 117. 

primjerci (u svemu ih je 59) pisani su gotičkim slovima, vrlo crnim ma- 
stilom, koje zadržava svoj sjaj, vrlo su čisti, dugoljastog oblika. 

Petrucci je od 1504. do 1514. objavio jedanaest svezaka frotola,* ve- 
like povijesne i umjetničke vrijednosti. Frotole predstavljaju osnovnu 
Petruccijevu zbirku.5 pa 

Budući da se Petrucciju pripisuje pronalazak muzičke štampe kova- 
nim slovima, zadnjih godina XV stoljeća, splitski se sveščići iz 1504. i 
1505, samo nekoliko godina mlađi od prve štampane Petruccijeve knjige 
1501. godine, doista moraju smatrati vrijednim raritetima, pravim mu- 
zičkim inkunabulama. Osim toga, nije nam poznato da li ima još ovako 
vrijednih starih primjeraka muzičke štampe na našem području, mada to 
nije isključeno. Svakako, u izdanjima popisa inkunabula na teritoriju NR 
Hrvatskes i Slovenije7 nema o njima spomena kao ni o jednoj muzičkoj 
inkunabuli. Za splitski samostan sv. Frane već je 1916. bilo napisano u 


Bulićevu Bullettinu (Incunabuli nelle biblioteche della Dalmazia) da ima , 


samo 4 inkunabule, među koje nisu bili uračunati Petruccijevi sveščići. 
Claudio Sartori upozorio je 1958. na spomenute sveščiće u splitskome sa- 
mostanu.? Sartori onaj sveščić iz 1504. svrstava pod br. 15 Petruccijevih 
štampanih djela (Mottetti C), a onaj iz 1505. pod broj 21 (Mottetti libro 
quarto). Istovetni primjerci navedenih splitskih sveščića, piše Sartori, na- 
đeni su i u Toledu (prvi) i Oxfordu (drugi). 

U splitskim Petruccijevim sveščićima nije označeno kojim autorima 
poimence pripadaju kompozicije što ih oni sadržavaju. Znamo inače. da 
je Petrucci štampao sveske pojedinih autora, npr. Josquina Des Prćsa, 
Dammouisa, Brumela, Ghisetina, Moutona, Agricole, Fevina, De Ortea, 
Gaspara, Isaaca, Obrechta, Pierre de la Ruea, Bernarda Pisana i drugih, 
ali većinom su njegovi svesci sadržavali antologije.!? ' 

Nakon popularnih frotola (barzeletta, strambotta), koje su se koncem 
XV i početkom XVI stoljeća njegovale u sjevernoj Italiji, tzv. klasični 
madrigal postao je dominantnim oblikom u Italiji i on je bio priprava 
za elemente naprednijeg muzičkog izraza. Kao prekretnicu u tome mo- 
žemo smatrati 1530. godinu, kad se pojavio »Canzoniere« Pietra Bem- 
ba,!i pa se muzika stala služiti plemenitim formama pjesničke umjetno- 


4 Muzička enciklopedija, 1, A-J, Zagreb 1958, izdanje Leksikografskog Zavoda 
FNRJ, vidi: Frottola. 

5 Sartori, n. dj., str. 118. . 

* Badalić J., Inkunabule u Nar. Rep. Hrv., Zagreb 1952. 

7 Gspan A. — Badalić J., Inkunabule v Sloveniji, Ljubljana 1957. Iz područja mu- 
zike spominje se samo djelo Nikole Burtija, Opusculum Musices (1487), str. 49. 

5 Por.: Goldschmidt E., Inkunabel-Reisen in Oesterreich, 1. Dalmatien. Separat- 
abdruck aus dem Zentralblatt fir Bibliothekswesen begriindet von Otto Hartwig, 
XXXIII Jahrgang, 1916, Leipzig. 

? Sartori, n. dj., str. 119. 

1% Na istome mjestu. 

" Pietro Bembo djelovao je i na naše pjesnike, npr. na Lucića, a osobito na Zla- 
tarića. Kombol M., Poviest hrvatske književnosti do preporoda, Zagreb 1945, str. 89.; 


Isti, Talijanski utjecaji u Zlatarićevoj lirici i j 
o i lirici, Rad Jug. akad. znan. i umjetn., Zagreb 
1953, knj. 247, str. 212-251. , ii : 

Snimka Petruccijeva sveščića iz 1504, list 5. — Arhiv samostana sv. Frane 
u Splitu. ' 


sti. Madrigali se komponiraju u četiri, pet i više glasova. Ioiću od naj- 
značajnijih predstavnika muzike madrigala bio je A. Willaert, ali se na- 
skoro javilo i mnoštvo talijanskih kompozitora,!? Od talijanskih kompo- 
zitora madrigala XVI stoljeća, kojih su sveščići također sačuvani u sa- 
mostanu sv. Frane u Splitu, spominjemo: ; 
| e “voj (Il knjiga madrigala iz 1569); ' 
_Marcantonija Ingegnerija (III knjiga madrigala iz 1580; IV knjiga i 
1584; M knjiga iz 1587); : ' odd 
Giulija Cesara Gabuecija iz Bologne (I knjiga iz 1580); 
Andreu Gabrielija i Giovannija Gabrielija (III knjiga iz 1589); 
a Cardilla (I knjiga iz 1594) i k tome 
njigu madrigala raznih autora (Nicolaus Gombert, Joannes Court 
, . +. 3 č 4 primi 
keke itd.) iz 1575. g. za basovu dionicu, s oznakom od 3. do 52. end 
Gi, 
U knjižnici samostana sv. Fr i ji 
pe m . Frane u Splitu postoji, nadalje, iz 1593. g. 
av a Filippa di Montea, koji je bio kapelnik carske kapele Ru. 
kra “a vezak ima oznaku »Quinto«, formata je 15 X 20,5 em. U istoj 
. ita i identičan primjerak s oznakom »Alto«. 
e su navedene muzikalije XVI st., izuzevši one Petruccij i 
se: r Ž eve, bil 
štampane u Mlecima kod poznate firme Gardano (Angelo i krumule) 


1? Natuknica: Madrigal i i) u: i 
PIMA coon o e (napisao Gaetano Cesari) u: Enciclopedia italiana di Gio- 


5 Sartori, n. dj., str. 71-75. 

Naslovna strana moteta Filippa di Montea iz 1593. — Arhiv samostana sv. Frane u Splitu, 


kod koje su bile štampane i mnoge naše druge knjige na primjer Lekcio- 
nar Bernadina Splićanina 1495. g. i Lukačićevi moteti 1620. g., o kojima 
će još biti govora. 

Ne znamo kad su spomenuti sveščići muzikalija došli u Split. Intere- 
santna je okolnost da u istome arhivu postoji i jedan svezak rukom pisa- 
nih nota, uvezan jednako kao i Petruccijevi sveščići, samo je manjeg for- 
mata. 

Ni na jednom od spomenutih svezaka muzikalija, kao ni na onima koje 
ćemo u radnji još spomenuti, nigdje se ne nalazi nikakav znak da su bilo 
kada imali kakvu arhivsku signaturu, pa je to i razlog što ih navodimo 
bez takve bliže oznake. 


TI 
NOVI PODACI O IVANU LUKAČIĆU 


U samostanu sv. Frane na splitskoj obali živio je trideset godina po- 
znati hrvatski kompozitor Ivan LUKAČIĆ i vršio ulogu regensa chori 
splitske katedrale sv. Dujma. Premda se o Lukačiću kod nas više puta 
pisalo, nije nam poznato baš mnogo o njegovu životu i radu. Zbog toga 
i najmanje zrnce u tome pravcu predstavlja vrijednost. 

Čudno je, međutim, da se u pisanju ne vodi uvijek dovoljno računa i o 
onome što je već sigurno poznato i utvrđeno iz života tog našeg kompo- 
zitora. Po : 

Premda je već prof A. Vidaković, u jednome novinskom članku, prvi 
upoznao našu javnost s arhivskim podatkom što ga je u Rimu pronašao 
poznati talijanski muzičar A. Casimiri da je, naime, Lukačić postao ma- - 
gister musices 23. ožujka 1615. u Rimu, a dr Plamenac to ponovio u svo-- 
joj stručnoj radnji o Tomi Cecchiniju,'“* ipak 1960. K. Kovačević piše za 
Lukačića da je »vjerojatno« u Italiji dobio naučni stupanj baccalaure- 
usa, a u muzici naslov magistra. : 

Druga netačnost zapaža se s obzirom na godinu kad je Lukačić postao 
kapelnikom stolne crkve u Splitu. Plamenac drži da je to bilo »po svoj 
prilici oko godine 1615«!5 premda ranijih vijesti o njemu kao kapelniku 
nije imao prije ožujka 1620. g. Mantuani piše da je Lukačić od 1621. do 
1647. bio »magister musices et pulsator organi pneumatici« u splitskoj 
stolnoj crkvi.i7 ' 

No već je K. Stošić 1936. upozorio da je na zboru konventualskih ku- 
stodija u Rabu,1618. 8., 8. svibnja, bilo određeno da Lukačić pripada kao 


1% Plamenac D., Toma Cecchini kapelnik stolnih crkava u Splitu i Hvaru u prvoj 
polovici XVII stoljeća, Rad Jug. akadem. znan. i umjetn., knj. 262, umjetn. razr. 3, 
Zagreb 1938, 103. Kad je objelodanjivao Lukačićeve motete u djelu: Ivan Lukačić, 
Odabrani moteti (1620), izdanje Hrvatskog glazbenog zavoda, Zagreb 1934, Plamenac 
nije znao da je Lukačić 1615. postao magistar muzike u Rimu. 

"5 Kovačević K., Hrvatski kompozitori i njihova djela, Zagreb 1960, str. 292. 

!* Plamenac, Toma Ceečhini, n. dj., str. 103. 

"7" Mantuani, n. dj. br. 2, str. 157. 

član šibenskome samostanu sv. Frane,!* pa je, prema tome, Plamenčevo 
nagađanje bilo neosnovano. Lukačić je, međutim, ispravljamo Mantua- 
nija, već 1620. bio u Splitu, što potkrepljuje i Plamenac (za mjesec ožu- 
jak), ali postoji i arhivsko svjedočanstvo u troškovniku samostana sv. 
Frane u Splitu od godine 1608-1627, gdje je zabilježeno da je Lukačić 
bio tamošnji samostanski starješina od 23. lipnja 1620. do 23. lipnja 
1621.9 Očito je, dakle, prema dosad poznatim dokumentima, da se ne 
može govoriti o Lukačićevu stalnom boravku u Splitu prije 1620. godine. 

S ovim je u vezi i vrlo važno pitanje: kada su i gdje bili komponirani 
Lukačićevi moteti, koje je 1620. u Mlecima objavio Jacobus Finetti.?? 

Redovito se drži da su Lukačićevi moteti bili namijenjeni »potrebama 
crkvenoga pjevanja u splitskoj stolnoj crkvi«. Ovakvom je pisanju povo- 
da dao već dr Plamenac,?! koji se zacijelo zanio okolnošću da je Lukači- 
ćevo djelo posvećeno splitskome nadbiskupu Sforzi Ponzoniju i što je uz 
Lukačićevo ime istaknuto da je on »in Metropolitana Spalatensi Ecelesia 
Musices Praefectus«. 

Bez sumnje, spomenuta dva momenta svjedoče da je Lukačićevo djelo 
izišlo iz tiska kad je on već bio regens chori splitske katedrale, ali ne 
vjerujemo da bi Lukačić bio 27 moteta komponirao nakon svoga dolaska 
u Split (1620), i to da zadovolji svakodnevne potrebe splitske katedra- 
le, kad se tu istom počeo snalaziti. Nemoguće je da bi on 1o sve uspio 
spremiti za štampu i da bi sve to bilo dogotovljeno, ujedno sa štampa- 
njem, za nekoliko mjeseci, 1620. godine. Vjerojatnije je Lukačić svoje 
motete komponirao prije nego je u Split došao, u pet godina što su pro- 
tekle otkako je stekao titulu maestra, a da se samo štampanju njegova 
djela pristupilo kad je on došao u Split. 

Premda po Stošićevu pisanju znamo da je Lukačić 1618. bio formalno 
dodijeljen šibenskome samostanu kao član, on se u šibenskim samostan- 
skim knjigama ne spominje do 1620. Nije isključeno da je Lukačić to vri- 


jeme proboravio u tuđini, npr. u Veneciji, komponirajući ili dotjerujući _ 


i pripremajući svoje djelo za štampu, ili je jedan dio toga rada mogao 
obaviti i u Šibeniku, ako je u to doba.u njemu živio. 


18 Stošić K., Galerija uglednih Šibenčana, Šibenik 1936, str, 101. 


. 19 Strana 197: »Reverendo Padre fratre loanne Luccacich a Sibenico Musices Ma- 
gistro«. 


2% Joannis Lucach de Sibenico in Metropolitana Spalatensi Ecclesia Musices Prae- 
fecti. Sacrae Cantiones Singulis Binis Ternis Quaternis Quinisque vocibus concinendae 
a Jacobo Finetto Anconitano In Ecclesia Magnae Domus Venetiarum Musices Magi- 
stro in Lucem Editae cum privilegio. Altus. Sub signo Gardani Venetiia MDCXX. 

Fineiti je od 1613 do 1629. djelovao u crkvi dei Frari u Veneciji. Dario Castello 
posvetio mu je drugu knjigu svojih sonata za orgulje i uz pratnju drugih glazbala. 
U jednome zborniku iz 1621. u Frankfurtu ubraja se među »tria Italiae lucidissima 
sydera« (on, Lappi i Belli). Skladao je isključivo za crkvu, pa ima 12 štampanih 
svezaka od 1605. do 1631: motete, psalme, vespere, kompletorije, božićne oficije, 


duhovne koncerte (concerti ecelesiastici), litanije, kompozicije za orgulje i pjevanje 


(meditationes musices) i Marijine pjesme. Neke su mu stvari bile štampane i po če- 
tiri puta. Por.: Mantuani, n. dj., br. 2, str. 147—148. 


21 Plamenac, Ivan Lukačić, str. 6. 
** Kovačević, n. dj., str. 292. 

No usprkos tome što Lukačić svoje motete nije skladao u Splitu, oni 
ipak pružaju uvid u nivo muzičkoga života u Dalmaciji, i to barem uko- 
liko je takav kompozitor u Splitu djelovao. Utoliko je i tačna tvrdnja da 
je splitska katedrala tada raspolagala izvođačkim kolektivom zamjerno 


visokih sposobnosti.“ 
* 


Gornjim ispravcima o nekim momentima Lukačićeva života pridodat 
ćemo dosad nepoznate podatke o samome Lukačiću, što će upotpuniti 
naše znanje o njemu. U tome pravcu dobro će nam doći i neki podaci o 
njegovu vremenu i već objavljeni povijesni momenti, koji će donekle 
osvijetliti razdoblje njegova djelovanja u Splitu. 

U arhivu samostana sv. Frane u Splitu češće se nailazi na podatke o 
Lukačiću. To su podaci lokalne i, većinom, lične prirode, registrirani u 
dva sveska samostanskog troškovnika, koji obuhvaćaju dugo razdoblje 
njegova splitskog djelovanja (1620-1648). 

Više puta od 1620. dalje spominje se da je on bio samostanski starje- 
šina. Tako npr. 4. svibnja 1622. i 5. svibnja 1624. itd. 

U splitskoj katedrali, pored Lukačića kao regensa chori, bio je i drugi 
orguljaš, pa se bilježi i njegova nagrada za sviranje, npr. mrtvačkih misa. 

Registrirani su, također, troškovi za Lukačićevu redovničku tuniku 
(18 lira).?5 

Troškovnici donose redovite dnevne izdatke samostanske zajednice za 
hranu, navodeći poimence izdatke za pojedine prehrambene artikle. 

U više navrata bilježi se stanje samostanske blagajne. Tako je npr. kod 
pregleda višeg starješine (Blasiusa de Crepsa iz Cresa) utvrđeno da je 
pod Lukačićevom upravom samostana od 5. svibnja 1624. do 14. srpnja 
1625. g. prihod iznosio 454 lire, rashod 176 lira, a suficit 278 lira.26 Iste 
je godine splitski nadbiskup, i drugi vjerodostojni ljudi, izvijestio o Lu- 
kačićevu dobrom upravljanju crkvom i samostanom. Pregledane su bile 
samostanske knjige, svi prihodi u vinu, žitu itd. i svi rashodi. Lukačić je 
kao starješina od 5. lipnja 1625. do 31. svibnja 1627. godine primio 3020 
lira i 15 šoldi. Rashodi su iznosili 2943 lire i 19 šoldi, a suficit 76 lira i 
16 šoldi. Na kraju zapisnika, s lijeve strane, nalazi se vlastoručni Luka- 
čićev potpis. lako se njegov potpis susreće više puta u samostanskim 
knjigama, to je jedini put kad je potpisano ime i prezime. Dosad nam 
nije bilo poznato, da igdje postoji vlastoručni Lukačićev potpis. Sam do- 
kumenat donosimo u cijelosti: 


X" »In Dei Nomine Amen. Die VI Junij 1627. 
Cum Admodum Reverendum P. Magister Joannes Pellegrini A Pirano 
Commessarius Generalis Dalmatiae Targurium spulisset, et ibique pro 

2 Na istome mjestu. : 

ze J (osip) A(ndreis), O staroj dalmatinskoj muzici, Dubrovački festival, 1950, 
Dubrovnik 8-21. sept., str. 81. 

2 Troškovnik samostana sv. Frane u Splitu od 1608. do 1627, str. 238: »Al Padre 
Guardiano per la sua Tonicha che li viene --- 18« (lira). 

2% Isti, str. 269, 

benefitio illius Conventus necessaria erant et precipuč ob mortem q.'P. 
fratris Nicolai Stefanich de Chersio Guardiani dicti Conventus curasset; 
devenit (ut opus est) Spalatum adire, et Conventum nostrum S. Francisci 
illiis Civitatis visitare; et quia ipse Admodum Reverendus P. Commes- 
sarius ob infirmitatem illus pergere minimč potuit, Sibenicum reversus 
est: iussitque etiam R. P. Guardianum Sti Francisci Spalati huc venire, 
et secum libros Convenitus defferre; tum etiam quia fratres suae familiae 
alter Tragurii (nempe frater Bernardinus de Chersio) Praesidens erat, 
alter Sibenici s. frater Franciscus Semonich ob nonnulla sua peragenda 
negotia profectus fuerat; hic est quod habita prius ab illustrissimo et 
Reverendissimo Archiepiscopo Spalatensi, et aliis fide dignis relatione de 
bono illius Ecclesiae et Conventus regimine, coram supradictis fratribus 
de eius familia visae fuerant rationes, factique computus, ac diligenter 
examinatus totus illius Conventus introitus, tum vini, quam frumenti, 
ondei Livellorum, fictuum, et aliorum redituum perspicuequae visus 


fuit exitus supradictorum redituum; quare visis videndis, consideratis . 


considerandis, diligenterque calculatis calculandis, repertum est Supra- 
dictum Patrem Guardianum toto tempore, sue administrationis, quae in- 
cipit a die V Mensis Julij anno 1625 usque ad diem postremam Maij anni 
1627 recepisse libras tresmille biscentas, et solidos quindecim L 3020 : 15 
expendisse vero libras duo millia, novingentas quadraginta tres, et solidos 


decem et novem . +... 44... 0. . L 2943 :19 
Unde manifeste vidstur introitum superare exitum in libras septu- 
aginta sex et solidos sexdecim _. . . +. 4.4.4. 4.4. L 75:16 


Ex quibus supradictus administrator manet verus et legitimus debitor. 


Mag(istru)m Joannem 
Lucacich.«?7 


Lukačić je prvih godina svoga boravka u Splitu osim glazbom bio zau- 
zet i uređenjem samostana. Tako su u mjesecu kolovozu zabilježeni tro- 
škovi oko uređenja cijelog samostana,* a radilo se i 1624. g.2% Posebno 
se ističe uređenje prostorija koje su služile za ured inkvizicije, koje je 


sijelo za splitsku biskupiju (a prije XIII st. nekoliko stoljeća za sve naše. 


. krajeve) bilo u istome samostanu. Uz to spominjemo da je u doba kad se 
u Splitu prvi put spominje Lukačić (1620. g.) vođen proces protiv pro- 
testanta Agostina Capogrossa, Splićanina, i to u Veneciji pred Sv. ofi- 
.cijem. Početak istrage potekao je iz Splita, gdje je, kako zaključuje Grga 
Novak, bilo u to doba više ljudi zadojenih protestantskim idejama, oso- 
bitih pristaša bivšeg splitskog nadbiskupa De Dominisa.9% — Za Luka- 


27 Isti, str. 299. — Na žalost, nisam mogao donijeti foto-kopiju Lukačićeva potpisa, 
jer mi crkvena vlast, kao svome bivšem članu, ne da pristupa u dotične arhive, pa 
ni nakon intervencije Državnog arhiva u Zagrebu, kojem su bili poznati rezultati ove 
radnje. 

28 Isti, str. 237-238. 

29 Isti, str. 250. 

8% Kosov Zbornik, Zgodovinski časopis, letnik VI-Vix, Leto 1952-1953, Ljubljana, 
str. 596—693. 3 z 

14 MUZIKOLOGIJA 


h moteta), - ai 


čićevi 


Balbus, Nagli-i Finetti (izdavač Lukač 


čari koji su djelovali u našim stranama. 


"neki drugi muzi 


Mletačka crkva dei Frari u kojoj su djelovali kao kapelnici: 

čićeva boravka u Splitu napravljena su jedna vrata od lima i dvije osred- 
nje lampade, kandila pred velikim oltarom.3! U to je doba njegov samo- 
stan postao kolonom poznatoga samostana iz stare hrvatske povijesti na 
Sustjepanu u Splitu, samostana sv. Stjepana de Pinis.?? i 


“Uređenje samostana bilo je zaista potrebno, jer je 1607. g. Split zade- 
sila strašna kuga. Julije Bajamonti, prema jednome rukopisu poznatog 
splitskog nadbiskupa Markantuna de Dominisa, piše, da su tom prigodom 
pomrle četiri petine stanovništva,33 tako da je ostalo na životu 120024 
do 1400 ljudi.35 Od kuge je pomro i sav personal samostana sv. Frane, 
pa je samostan više od godinu dana ostao prazan, tako da je stradala 
i crkva i samostan. Lukačić je čak trinaest godina kasnije imao dosta 
posla da samostan dovede u nekadašnje njegovo stanje. 


Split se nakon te velike nedaće stao oporavljati, tako da je. prema Ba- 
jamontiju, 1628. g. imao 2000, a 1638. g. 2971 stanovnika. Međutim, ne: 
koliko godina kasnije, 1644. g., nanovo je izbila kuga, koja je harala i u 
Bosni. Život je zbog turskoga pritiska postao nemiran, trgovina je zao- 
stajala, lazaret je još radio. Prilike se sve više pogoršavaju, pa 1647. g. 
dolazi do krvavih okršaja u Splitskome polju. U neposrednoj blizini Lu- 
. kačićeva samostana gradi se bastion. Zavladala je oskudica, kukuruz je 
strašno poskupio, pa je meso bilo jeftinije od kruha. Ovako je stanje 
vladalo u Splitu one .godine kad je Lukačić umro (1648. g.).?7 


Lukačić je pokopan u samostanskoj crkvi sv. Frane u grobnici br. 53 
(prema »Disegno ed avviso della chiesa, claustro e cimiterio delli reve- 
rendi Fratri Minori Conventuali di San Francesco nel Borgo Grande di 
Spalato 1764«. Ovaj veliki i detaljni barokni plan, izrađen tušem i laga- 
nim akvarelom na papiru, nestao je, na žalost, netragom iz samostanske 


biblioteke.). 


8 Katić L., Iz knjige oporuka splitskog kaptola, Starine Jug. akad. znan. i umjetn., 


knj. 49, Zagreb 1959, str. 88, ad 22. ' 

# Jati, m. dj., Str, 102. * 

85 Bajamonti J. (1744-1800), Memorie della citta di Spalatro in Dalmazia, raccolte 
da Giulio Bajamonti, rukopis u Arhivu Arheološkog muzeja u Splitu, Sign.: 49h 3, 
str, 13. : 

% Berić, D., Bibliografsko-statistički prilozi kužnih epidemija Splita u prošlosti, 
Liječnički vjesnik, 1950, str. 302. 

. Čičin-Šain Ć., Pisma Marka Kavanjina, splitskog trgovca iz prve polovine XVII 
stoljeća, Starine Jug. akad. znan. i umjetn., knj. 49, Zagreb 1959, str. 107, bilj. 13. 

os Natpis u klaustru samostana koji komentira taj događaj nije tačan, Događaj je 
zabilježio na početku samostanskog troškovnika (svezak: 1608-1627) fra Marko iz 
Cresa, a on nije bio jedan od onih koji su stradali od kuge. U natpisu je došla do iz- 
ražaja legenda za koju inače nisu poznata druga svjedočanstva, pa ni u fra Markovu 
zapisu. 


87 Čičin-Šain Ć., n. dj., str. 113-114. 

ODE ŠEBENICO 
5 In Matropolitana Spalarenfi «Keddefia Mufices Traleti, 
Sacrz Cantiones Singulis Binis Ternis Quatcrnis 


Quinifjue vocibus Concinende, /— 
A IACOBO FINFTTO ANCONITANO. 


ta Ecclefia Mogng Domus Venetisrum Mufices Magilira, 
: in čem dua . 


CON PRIVILEGIO 


| ALTVS c 
SVA GLGNO GARDANI. VENETIIS M DCXX. 


Naslovna strana Lukačićevih moteta iz 1620. 

i II 
NIZ MUZIČARA, LUKAČIĆEVIH SUVREMENIKA. 


Lukačić je bio rodom iz Šibenika. Našoj javnosti poznat je još jedan 
šibenski kompozitor motela i madrigala iz XVI st., Julije Skijavetić 
(Schiavelti). Paner Peretti% navodi imena nekolicine čibenskih orgu- 
ljaša, koji su većinom pripadali istome ogranku franjevačkoga reda kao 
i Lukačić. To su bili: Caristo, Cologna, Borgomi J., Vaghi A., Todeschini 
S. itd. Isti je red, međutim, imao u XVI st. i kasnije čitav niz ljudi koji 


su se bavili glazbom, a.u Lukačićevo doba čak i nekoliko magistara - 


muzike koji su djelovali na našem primorskom pojasu. 

Prema zabilješkama povjesničara Jeronima Granića (Split) iz posljed- 
njih decenija prošloga stoljeća, koje se čuvaju u arhivu splitskoga sa- 
mostana sv. Frane, s teritorija dalmatinske provincije franjevaca konven- 

 tualaca, navodim: 


protiv Jacobusa de Marchija a Santo Cupidio, orguljaša, bio je 26. li- 
stopada 1559. g. pokrenut sudski postupak; 

u Cresu je 1577. g. orguljaš bio fra Aloysius Cantini; 

fra Fabricius Nolensis »magister cantus et pulsator organorum« pošao 
je 1600. g. da otvori samostan u Vodnjanu u Istri; 

katedralni orguljaš u Cresu 1603. 8. bio je Simon Poparić iz Cresa 
(1593— 1643); 

u Piranu je od 1608. da 1614. g. orguljaš fra Joannes Donatus Cabalus 
de Gravina; - 

godine 1612. spominje se Carolus Pisaurus Venetia magister _musices 
»peritus«, vješti maestro glazbe; 

fra Bonaventura Rinaldi iz Krka, magister musices, umro je 1635. g. 
Već 1603. g. bio je magister musices.?? 

Osim toga, značajna je još jedna činjenica: istoga dana, 27. lipnja 
1636. g., tri magistra muzike postala šu članovi dalmatinske konventual- 
ske provincije, kojoj je Lukačić. pripadao. To su bili: 

Baccalaureus Claudius de Monte Bordio de Longrano, koji je kao ma- 


gisier muzike djelovao od 1624. do 1640. g. On je već prije bio modera- 


%8 Paner Peretti F., La vita musicale della Dalmazia, La Rivista Dalmalica, Zara 
1942, Anno XXIII, fasc. II, str, 33. 


% Rinaldi su doista bili krčka obitelj. Njezin se jedan član nastanio 1470. u 
Furlaniji (Pordenone), Poznati član te obitelji bio je Luka de Rinaldis, ra u 
Krku 1451, umro 1513. u carskome gradu Landau, izabrani tršćanski nadbiskup. Car 
Fridrik naziva ga zbog njegove hrabrosti 1488. "shonestus devotus noster dilecius 
presbyter Lucas de Rinaldis de Vegla«. U oporuci izražava želju da mu baštinici tijelo 
prenesu u Krk i ondje naprave pristojnu grobnicu za njega i njegovu obitelj. Joši 
danas u crkvi sv, Frane u Krku postoji grob obitelji Rinaldis s grbom i natpisom iz 
kojega se vidi da ga je 1613. g. dao napraviti Cesar de Rinaldis svome ocu Leonardu 
i bratu Ivanu. Obitelj se u Krku spominje od XV—-XVIII stoljeća. Por.: Štefanić V., 
Kločev glagoljaš i Luka Rinaldis, Radovi Staroslavenskog instituta, Zagreb 1955, knj. 
2, str. 129-154. Mantuani nas upozorava na još jednoga Rinaldija, fra Josipa, koji je 
bi o“: “ad u crkvi sv. Ante u Padovi i tamo je umro u prosincu 1729, a. dj., br. 

str. 270 ? 

Did 


Gre dmi“ 3 


Ba1x Ras 


| uičece fi lc fion regi, 


ase “a 


; , - 1 


Ma3 ue ftraz quas laudane 


Rukopisni svezak Josipa d'Andrija iz Kopra iz 1707. str. 281. — Arhiv samostana 
sv. Frane u Splitu. 

tor musices u tršćanskoj katedrali, a mjesec dana kasnije premješten je id | 
u samostan sv. Lazara u Trogiru na Čiovu, gdje: je još bio 18. srpnja Dish ona a: oda eo RK RS 
1633. g. kao samostanski prokurator i discretus. e u ad KE a » Ba pad Di), an EO aos i 
Drugi je baccalaureus Josephus de Macerata, koji je od 1635. do 1644. ' gat Ši goro ana: Vb 
g. bio magister capellae eccles. cathedralis, kapelnik zadarske katedrale EC nomini Cuo Mel I iN Mic Go lo i: die 
sv. Stošije. U Zadru je imao iznajmljenu kuću u kojoj je stanovao, jer sia : ; IN FE STO Aa s Mak ini 
konventualci u Zadru nisu imali svoga samostana od 1454. g., kad su ih, * hk 
uz pomoć vlastele, nasilno istisli iz samostana sv. Frane pripadnici dru- : | i 
.gog ogranka franjevačkoga reda, tzv. observanti. Početkom 1960. g. in- — — | be 
teresirao sam se u Zadru za glazbeni arhiv zadarske katedrale, pa i u 
Državnom arhivu u Zadru, ali nisam mogao ništa doznati o tom muzi- | 
čaru ni o njegovu djelovanju u Zadru. Možda bi se ipak moglo nešto reći 


da nije za drugog svjetskog rata glazbeni arhiv velikoga sjemeništa u i Bi 

Zadru bio uništen za vrijeme bombardiranja. — Spominjemo uz put da d "3 A uc fina pa rens eni i 
je Macerata glavni grad jedne od čeliri provincije u talijanskim Mar- : £.2 pari 
chama. Već prije dolaska toga glazbenika u Zadar, u isti su grad dolazili iu kama KJ mo= mx w ko e imi < d 
građani Macerate. Tako se 1602. g. spominje Zorzi Domenigo Da Mace- i "a Pug PSI: KOA 
rata, a 1605. Thomaso Da Macerata, bombardier dell'eccel. general., u 


maticama vjenčanih zadarske župne crkve sv. Stošije od 1576. do 1613. u. . i Xd puer pera Re gem: ie oglum er 


S o Dea 


Treći je fra Gabrijel Politus (Puliti) iz Montepulciana, ko se već 
ram que re | = are sad 


1604. g. spominje kao magister musices. On je djelovao kao kapelnik u 


mona 


Alboni (Labin u Istri), a prije toga u Kopru i Trstu. Napisao je najma+- . | 
nje 24 sveska crkvenih i svjetovnih skladbi, jer 1621. g. označuje svoje 
djelo »Armonici accenti a voce sola ...« kao opus 24. Prve skladbe obje- 
lodanio je 1600. g., a onda idućih godina: 1602, 1605, 1609, 1612, 1614, 


oo smaoin epove potjejakovšnovivavanininim stanavapntinni 


EJ 
ia 
ls 
si 
.. 
nih 
lih 


1618. i 1621. g. Među nabožnim skladbama značajne su »Pengonti dardi ki > VR KO E RT E 
spirituali'a voce sola, canto e tenore con il basso sotto«, u Veneciji 1618. : 

£., djelo koje ide modernijim putem i već seže u barokni pijetizam. Za ' cu - lo rum. ja a rvlskio cor meum 
društvene potrebe sastavio je »Scherzi, capricci e fantasie ....a Ž voci«, m i a e a E .2_ Zoja 
1605; »Baci ardenti ... madrigali a 5 voci« 1609; »Chirlanda orodi- a džiša Pa Ez = dob a1 s Ka. 18 at : 
fera ... cioč mascherate a 3 voci«, 1612. g. i spomenute »Armonici ji TE gr o ONI isko 


accenti .. .«+1 

Dosad je bilo poznato da su u Lukačićevo doba u našim primorskim 
gradovima djelovali kao magistri muzike, pored Lukačića, Jelić i Toma 
Ceechini,? no sada doznajemo da je njihov broj bio znatno veći u prvoj 


uer bum bonum | : dico gp pa me- | 


omot 


polovici XVII stoljeća: Rinaldi, Puliti, Piaurus, Claudius de Monte. Bor- ČI TS M NR 

: sa 1. N. 

4 Jelić R., Stanovništvo Zadra u drugoj polovici XVI i početkom XVII st. gledano : REL: regi nika imi zeti 
kroz matice vjenčanih. Starine Jug. akad. znan. i umjetn., knj. 49, Zagreb 1959, str. BA E pRRANoA skoj PodttaoskuRlred 


453. 

41 Mantuani, n. dj., "br, 1, str, 58. Por.: Plamenac, Toma Cecchini, str. 103. Možda 
neće biti na odmet da spomenem 'da je 14. lipnja 1626. među studentima u Padovi 
zabilježen kao Dalmata »Sereno Pulitinus« (!). Vidi: TI Nuovo Cronista di Sebenico, 
Calendario Cattolico e greco Strenna e giornale per Panno 1895, Anno III, Trieste 
1895, str. 94. .bilj. 2. 


42 Zbog zanimljivosti navodim da je 3. rujna 1400. u Splitu bio lie uz ostale 


] 
) 
| 


rama ona o —IN FESTO —— jo kia 
: S Ž LVO TAE. Jnrroitus. 


»per Spalat. intrinsecos« i »Ser Stephanus Cicchini« (1). Lucius, Historia di Dalmatia Rukopisni svezak nepoznatog autora, .str. CVII — Arhiv samostana sv, Frane u 
et in particolare delle Citta di Trau, Spalatro e Sebenico, In Venetia 1674, str. 370. Splitu. 

dio i Josephus de Macerata. Prvi od njih bio je i rodom naš čovjek. Trst, 
Kopar, Labin, Zadar, Trogir i Split imali su u to vrijeme muzički visoko- 
obrazovane ljude među članovima jedne franjevačke provincije, od kojih 
za dvojicu znademo da su bili i uvaženi kompozitori: Lukačić i Puliti. 
To je stanje crkvene glazbe bilo na daleko višem nivou, možemo slo- 
bodno reći, nego ikada prije i kasnije. Što je pak navelo trojicu njih da 
se istoga dana učlane u dalmatinsku provinciju, neznamo sigurno. Ne- 
ćemo, vjerujem, pogriješiti ako kažemo da su oni vidjeli da su prilike u 
našim stranama bile povoljne za ljude njikovih kvalifikacija, u šio su se 
sami prije uvjerili, jer su neko vrijeme i prije te godine djelovali na teri- 
toriju iste provincije. 

Granić je svoje bilješke vadio iz arhiva dalmatinske provincije fra- 
njevaca konventualaca pripremajući nekrologij provincije, i to iz sve- 
ska: Acta provinčiae 1570-1648. Mnoge od tih stvari čitao sam i ja u 
svoje vrijeme u istome arhivu, pogotovu onaj podatak iz 1636. g.. kad su 
tri magistra muzike istoga dana afilirana dalmatinskoj provinciji: suhi 
arhivski podatak, ali koji mnogo govori. Pa 


IV 
IZ VREMENA IZA LUKAČIĆA 


Splitski samostan sv. Frane imao je i poslije Lukačićeva vremena kva- 
lificiranih muzičara, od kojih su neki poznati i kao kompozitori. 

U Splitskoj katedrali bio je 1683. g. orguljaš i kapelnik fra Andrea 
Andreis, koji se spominje još 1706. i 1710.43 

Oko 1710. g. u Splitu je umro ondašnji kapelnik stolne crkve fra Gae- 
tano Stefanis, rođen u Chieti. On je komponirao: »Messe a 4 voci .. .«, 
Venecija 1700; »Salmi pieni per tuito anno A 8 voci con violini... .«, 
op. 3, Bologna 1710.4 

Fra Carolus Antonius Nagli iz Riminija. U Split je došao 1707. g., a 
1710. g. preuzima u katedrali mjesto orguljaša i na toj se dužnosti spo- 
minje još 1725. g. Kasnije se spominje kao kapelnik u mletačkoj crkvi 
dei Frari. Prema Mantuaniju,5 koji je ove podatke pokupio, nije poznato 
kad je umro, no Granić nam je iz akata provincije priredio ovakav Na- 
.glijev nekrologij: »R. P. Baccalaureus Carolus Antonius Nagli de Spa- 
lato, Magister Musices, Custos Cust. Albaniae (fuit) et Jadrensis, Venetiis 
in conv. Magnae Domus 1756. 5. XI.« Nagli je, dakle, pripadao split- 
skome samostanu kao njegov član, a umro je u Veneciji 1756. g. Njegove 
su kompozicije većinom uništene, piše Mantuani, U rukopisu se čuvaju: 
četiri kreda za 1 ili 2 glasa s orguljama i dvije četveroglasne mise (Pa- 


riz, Nac. bibl. ).+ 


45 Mantuani, n. dj., br. 3, str. 268. 
* 4 Isti, n. dj., br. 3, str. 269. 

45 Isti, n. dj., br. 3, str. 273. 

46 Na istome mjestu. 

Lijepa ilustracija muzičkoga života iz toga. razdoblja su i dva nepo- 
znata sveska rukom pisanih muzikalija. Jedan od njih je datiran s 1707. 
£., a napisao ga je Josip d'Andri u znak poštovanja prema franjevcima u 
Kopru. Nakon supresije koparskog samostana, početkom XIX stoljeća, 
svezak je pripao splitskome samostanu sv. Frane. Svezak sadržava pro- 
Prium de tempore i proprium sanciorum, tj. promjenljive dijelove mis- 
noga pjevanja za pojedina godišnja doba i pojedine svetačke blagdane. 
Pisan je vrlo ukusno i dobro je uščuvan. S posebnom pažnjom napisana 
je posveta na kraju knjige. — Analognog sadržaja i veličine je i drugi sve- 
zak muzikalija u istome arhivu. Nije poznato tko mu je autor ili prepi- 
sivač. Možda pripada jednome od trojice muzičara koje smo upravo 
spomenuli? Format kodeksa je 51 X 37 cm, ima 160 listova, djelomično 


*' paginiranih rimskim, djelomično arapskim brojevima, 


ZAKLJUČAK 


. Nisam posebno ulazio u analiziranje nesređenih rukopisnih muzikalija 
u arhivu samostana sv. Frane u Splitu, jer se u njima zaista teško može 
snaći. Ovo što sam priopćio vrijedno je pažnje zato što se radi o muzič- 
kim raritetima štampanih muzikalija iz 1504. i 1505. godine koje pripa- 
daju prvom priznatom štamparu glazbenih djela Ottavianu Petrueciju. 
Ostali svesci iz XVI st. dokazuju da je, analogno pjesničkom utjecaju 
Italije na naše ljude (Pietro Bembo je djelovao na Lucića, a još više na 
Zlatarića), postojao i muzički utjecaj. To je razumljivo, kad znamo da 
su se tadašnji talijanski stihovi, naročito Bembov »Canzoniere«, već 
nekoliko godina nakon postanka i uglazbljivali. 

Upotreba Balbova. djela u Splitu, pa djelovanje Lukačića i Tome 
Cecehinija jasno govore o muzičkom nivou koncem XVI i u XVII st. u 
samome Splitu. Kom 

> Mnogi naši dalmatinski i istarski gradovi u to doba imaju školovane 
muzičare, koji su ili naši ljudi ili su iz Italije rodom, ali i jedni i drugi 
su muzičku naobrazbu stekli na raznim talijanskim visokim školama. To 
je i razlog da je nivo muzičkoga života u Istri i Dalmaciji u to vrijeme 


“sličan onome u susjednoj Italiji. Većinom je taj život došao do izražaja 
.u crkvenim potrebama, ali nije bila zaboravljena ni svjetovna muzika 
. (upr. Puliti). Mnogobrojni magistri muzike u provinciji franjevaca kon- 


ventualaca u Istri i Dalmaciji onoga vremena predstavljaju vrhunac inte- 
resa za tu vrstu umjetnosti u dugom periodu franjevačkoga djelovanja 
u našim siranama za više od sedam stoljeća. 
Držim da je konačno utvrđeno da početak Lukačićeva djelovanja u 
Splitu pada istom u 1620. godinu, kako nas upućuju povijesni dokumenti, 
i da njegovo poznato djelo, štampano iste godine, nije moglo biti kom: 
ponirano u Splitu, nego ranije. Novost je njegovo nastojanje oko ure- 
đenja splitskoga samostana nakon opustošenja i strašnog pomora 1607: 
godine, zatim njegova dobra uprava samostanom i crkvom u prilikama 

koje su potkraj njegova života ponovo bile vrlo teške. Draga relikvija je 
vlastoručni potpis ovoga našeg kompozitora. 


Držim da bi ovo pisanje o Lukačiću i o nekolicini drugih magistara. 


muzike, od kojih su neki svojim imenima tek sada poznati našoj javnosti, 
moglo biti poticaj daljeg istraživanja koje bi moglo uroditi novim plo- 
dovima: da osvijetli, eventualno, lik Krčanina Rinaldija, pa Pulitija, Ma- 
cerate i drugih. Dokle bi možda mogle dovesti indicije o Cicchiniju u 
Splitu 1400. g., ili o Pulitisu, studentu u Padovi (kad je naš kompozitor 
Puliti već djelovao kao kompozitor), ne znamo, ali nisu na odmet, barem 
kao kuriozum. : X 

Splitski samostan sv. Frane nije samo u Lukačiću imao čovjeka koji se 
posebno bavio glazbom već je i kasnije bilo njegovih članova koji. su dje- 
lovali kao kapelnici u splitskoj katedrali, a neki od njih ostavili su i 
svoje kompozicije. Materijal što ga priopćujemo u ovoj radnji daje nam 


pravo da zaključimo kako je period povoljnih prilika u tome samostanu 


trajao 150 do 200-godina, od XVI do-XVIII stoljeća, iako, naravno, uz, 
povremene prekide ili razdoblja koja nisu uvijek imala svoga Lukačića. 
Što nema više tragova o muzičkom djelovanju u istom samostanu, mo- 
ramo najprije pripisati samom vremenu, njegovim nedaćama, a u, dru- 
gome redu, i nebrizi nezainteresiranih i neupućenih, koji ne vode nimalo 
računa o tome ne kriju li možda nešto vrijedno one hrpe arhivskog ma- 
terijala. Drukčije se ne može protumačiti da su toliko dugo mogli ostati 
nepoznati i zabačeni Petruccijevi i ostali svesci, da se ni pored probu- 
denog zanimanja za Lukačića i podizanja spomen-ploče u samostanskoj 
crkvi (što ju je postavilo glazbeno društvo »Tomislav« u Splitu 2. stu- 
denoga 1938. g.) nitko nije prije potrudio da potraži arhivske podatke o 
Lukačiću u samostanu u kojem je živio dok je boravio u Splitu, makar ti 
podaci bili vrlo škrti. U to vrijeme pada i neugodna činjenica da je iz sa- 
mostanske biblioteke neštao tlocrt samostana i crkve s oznakom poje- 
dinih grobnica, što je velika šteta, jer se radi o grobnicama u kojima 
leži ne samo Lukačić nego i pjesnici Kavanjin i Marko Marulić, kao i 
poznati Toma Arhiđakon, pored tolikih drugih. 


218 


Zusammenfassung 


Bibliothek und Archiv des Franziskanerklosters in Split (Dalmatien) 
verfiigen iiber mehrere handgeschriebene und gedruckte Hefte, die iiber 
die in Dalmatien und Istrien titig gewesenen Musiker berichten und 
deren Veroffentlichung sehr wertvolles Material zutage f&rdern wiirde. | 


Ottaviano Petrucci (1466-1539) gilt als Erfinder des Metalldrucks (er- 
stes gedrucktes Exemplar vom Jahre 1501). Im genannten Kloster befin- 
den sich zwei kleine, in den Jahren 1504 und 1505 gedruckte Heftchen 
Petruccis, fiir die Basstimme. Ausserdem befinden sich dort gedruckte 
Madrigale von Costanzo Costa, Marcantonio Ingegneri, Giulio Cesare 
Gabucci, Andrea und Giovanni Gabrieli, Cesare Cardillo, A. Willaert, 
N. Gombert, J. Courtoys u. a. m., sowie Motetten von Filippo di Monte 
— alles gedruckt im 16. Jahrhundert vom venezianischen Buchdrucker 
Gardano. Das Vorhandensein dieser Hefichen wurde ganz kurz regi- 
striert: von A. Vidaković (Zagreb 1956, auf Anregung des Verfassers die- 
ser Zeilen), vom »Rćperioire international des Sources musicales» (Paris) 
und von C. Sartori (Florenz 1958). Diese Abhandlung liefert auch eine 
Reihe archivischer Daten, darunter besonders solche iiber den ersten 
bekannten kroatischen Komponisten Ivan Lukačić (1584-1648), und rč- 


 gistriert dariiber hinaus noch mehrere im 16. und 17. Jahrhundert in 


Dalmatien und Istrien titig gewesenen Musiker wie z. B. Carolus Pisa- 
urus Venetus, Bonaventura Rinaldi aus Krk (Veglia), Claudius de Monte 
Bordio de Longrano, Josephus de Macerata und den durch zahlreiche 
Kompositionen bekannten Gabriel Politus (Puliti) de Montepulciano. 
Aus dem 17. und 18. Jahrhundert stammen Gaetano Stefanis und Caro- 
lus Antonius Nagli. Schiesslich ist handschriftlich ein »proprium de tem- 
pore et sanctorum« vorhanden, das im Jahre 1707 von Joseph d'Andri 
fiir die Franciskaner in Koper (Capo d'Istria) verfasst wurde. 

